Diari Oficial de la Generalitat Valenciana


Sumari del DOGV 8028, del 27-04-2017 (2017/3519)

ACORD de 21 d'abril de 2017, del Consell, d'autorització de l'expedient de rescabalament EI 10/17, i la imputació al pressupost de 2017, per obligacions contretes en 2016 i 2017 amb Gas Natural Comercializadora, SA.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8028

Data del DOGV
:   27-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3519


Data del document
:   21-04-2017

Organisme emissor
:   Presidència de la Generalitat

Tipus de document
:   Acord

ACORD de 21 d'abril de 2017, del Consell, d'autorització de l'expedient de rescabalament EI 10/17, i la imputació al pressupost de 2017, per obligacions contretes en 2016 i 2017 amb Gas Natural Comercializadora, SA. [2017/3519]  
La Presidència de la Generalitat ha tramitat un expedient de rescabalament a favor de l'empresa Gas Natural Comercializadora, SA, per obligacions contretes, en el període comprés entre el 28 de desembre de 2016 i l'1 de febrer de 2017, per la prestació del servei de subministrament elèctric per a diversos edificis de la Presidència de la Generalitat. Aquest expedient té la seua causa en la necessitat d'atendre el compliment de les obligacions econòmiques de la Generalitat, a l'haver rebut aquesta, satisfactòriament, el respectiu servei prestat.  
En aplicació del que disposa l'article 106.3 de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, correspon al president sotmetre a l'autorització prèvia del Consell, l'aprovació de l'expedient de rescabalament tramitat.  
Així mateix, i d'acord amb l'article 39.5 de l'esmentada Llei 1/2015, de 6 de febrer, de la Generalitat, la imputació a l'exercici corrent de les obligacions econòmiques derivades d'aquests expedients, requereix l'autorització expressa del Consell, a proposta de la persona titular de la Presidència.  
Per tot això, a proposta del president, el Consell, prèvia deliberació, en la sessió del dia 21 d'abril de 2017,  
  
  
ACORDA  
  
Primer  
Autoritzar l'aprovació, per la Presidència de la Generalitat, de l'expedient de rescabalament a favor de l'empresa Gas Natural Comercializadora, SA, per la prestació del servei de subministrament elèctric per a diversos edificis de Presidència de la Generalitat durant el període comprés entre el 28 de desembre de 2016 i l'1 de febrer de 2017, per un import total de 16.644,12 - euros (setze mil sis-cents quaranta-quatre euros, amb dotze cèntims), IVA inclòs.  
  
Segon  
Autoritzar la imputació al pressupost corrent de les obligacions contretes durant el període comprés entre el 28 de desembre de 2016 i l'1 de febrer de 2017, a favor de l'empresa Gas Natural Comercializadora, SA, per un import total de 16.644,12 - euros (setze mil sis-cents quaranta-quatre euros amb dotze cèntims), IVA inclòs.  
  
  
València, 21 d'abril de 2017  
  
La consellera secretària,  
MÓNICA OLTRA JARQUE